钦定古今图书集成/理学汇编/经籍典/第138卷 > 《汉韩婴诗外传二》 > 《长发》
## 钦定古今图书集成/理学汇编/经籍典/第138卷 > 《汉韩婴诗外传二》 > 《长发》

传曰：晋文公尝出亡，反国三行赏，而不及陶叔狐。陶
叔狐谓咎犯曰：“吾从而亡十有一年，颜色黯黑，手足
胼胝。今反国，三行赏，而我不与焉。君其忘我乎？其有
大过乎？子试为我言之。”咎犯言之，文公曰：“噫！我岂忘
是子哉？高明至贤，志行全成，湛我以道，说我以仁，变
化我行，昭明我。使我为成人者，吾以为上赏，恭我以”
礼，防我以义，藩援我使我不为非者，吾以为次；勇猛
强武，气势自御，难在前则处前，难在后则处后，免我
危难之中者，吾以为次，然劳苦之士次之。《诗》曰：“率履
不越，遂视既发。”今不内自讼过，不悦百姓，将何锡之
哉？